**Αναφορική και ποιητική λειτουργία**

**Αναφορικός ή δηλωτικός λόγος (κυριολεκτικός)**

* Οι λέξεις χρησιμοποιούνται με την αρχική (την κυριολεκτική) τους σημασία.
* Ο αναφορικός λόγος είναι μονοσήμαντος, αντικειμενικός, άμεσος, λογικός, σαφής και ακριβής και γι’ αυτό δεν χρειάζεται ερμηνεία και γίνεται πιο κατανοητός.
* Εξυπηρετεί αποτελεσματικότερα την πληροφοριακή ή αποδεικτική σκοπιμότητατου πομπού.
* Αξιοποιείται στην επίκληση της λογικής του δέκτη (με επιχειρήματα και τεκμήρια).
* Στον αναφορικό λόγο κυριαρχούν η οριστική έγκλιση και οι προτάσεις κρίσεως.
* Απουσιάζουν τα καλολογικά στοιχεία και τα έντονα εκφραστικά μέσα.
* Δίνει έμφαση στο περιεχόμενο και λιγότερο στη μορφή του μηνύματος.
* Συχνά συνδυάζεται με ύφος απρόσωπο, τυπικό, ουδέτερο και σοβαρό.
* Αποτελεί μορφή αμερόληπτης και αντικειμενικής προσέγγισης του θέματος.
* Χαρακτηρίζεται από τη φειδωλή χρήση των σημείων στίξης.

**Ποιητικός ή συνυποδηλωτικός λόγος (μεταφορικός)**

* Οι λέξεις χρησιμοποιούνται με σημασία διαφορετική της αρχικής τους.
* Ο ποιητικός λόγος είναι έντονα υποκειμενικός, συμβολικός και συναισθηματικός.
* Ο ποιητικός λόγος προσλαμβάνεται μέσω της συγκινησιακής-συναισθηματικής λειτουργίας του δέκτη.
* Είναι συνειρμικός, περιγραφικός ή αφηγηματικός και εικονοπλαστικός.
* Στοχεύει να ευχαριστήσει ή/και να συγκινήσει τον δέκτη.
* Προσδίδει στο ύφος ζωντάνια, πρωτοτυπία, παραστατικότητα, γλαφυρότητα και λογοτεχνικότητα.
* Κινητοποιεί το ενδιαφέρον και την προσοχή
* Επιδιώκει στη διαμόρφωση ποιητικού και λογοτεχνικού ύφους, διότι η μορφή του μηνύματος προβάλλεται ως σημαντικότερη από το περιεχόμενό του.
* Αξιοποιεί πλούτο εκφραστικών μέσων και μεγάλη ποικιλία σημείων στίξης.
* Στον ποιητικό λόγο κυριαρχούν η υποτακτική και η προστακτική έγκλιση.
* Μέσω της ποιητικής γλώσσας ενδέχεται να στηλιτεύονται (καυτηριάζονται) εμφατικότερα στάσεις και συμπεριφορές.